เบ็ตซี เดวอส

เอลิซาเบธ ดี เดวอส (,  ;  พรินซ์ (); เกิด 8 มกราคม ค.ศ. 1958) เป็นนักการเมือง นักการกุศล และอดีตเจ้าหน้าที่รัฐบาลชาวอเมริกันที่ดำรงตำแหน่งรัฐมนตรีว่าการกระทรวงศึกษาธิการสหรัฐ คนที่ 11 ใน ค.ศ. 2017 ถึง 2021 เดวอสเป็นที่รู้จักจากการเคลื่อนไหวทางการเมืองแบบอนุรักษนิยม โดยเฉพาะอย่างยิ่งการสนับสนุนของเธอต่อการเลือกโรงเรียน โครงการคูปองโรงเรียน และโรงเรียนในกำกับของรัฐ เธอเป็นกรรมการระดับชาติของพรรครีพับลิกันประจำรัฐมิชิแกนตั้งแต่ ค.ศ. 1992 ถึง 1997 และดำรงตำแหน่งประธานพรรครีพับลิกันแห่งรัฐมิชิแกนตั้งแต่ ค.ศ. 1996 ถึง 2000 และอีกครั้งใน ค.ศ. 2003 ถึง 2005 เธอสนับสนุนระบบโรงเรียนในกำกับของรัฐของดีทรอยต์ และเป็นอดีตสมาชิกคณะกรรมการมูลนิธิเพื่อความเป็นเลิศทางการศึกษา เธอเคยดำรงตำแหน่งประธานคณะกรรมการของ Alliance for School Choice กับ Acton Institute และเป็นหัวหน้าของ All Children Matter PAC

เดวอสสมรสกับดิก เดวอส อดีตซีอีโอแอมเวย์ เอริก พรินซ์ น้องชายของเธอที่เป็นอดีตเจ้าหน้าที่หน่วยซีลของกองทัพเรือสหรัฐฯ เป็นผู้ก่อตั้งบริษัท Blackwater USA."Investor pleads guilty in philanthropist fraud case," March 16, 2016, Associated Press in Fox News, retrieved September 4, 2021"'I'm Tired of America Wasting Our Blood and Treasure' The Strange Ascent of Betsy DeVos and Erik Prince," October 2018, Vanity Fair, retrieved September 4, 2021 พ่อของทั้งสองคือ เอ็ดการ์ พรินซ์ เศรษฐีพันล้านนักอุตสาหกรรม ผู้ก่อตั้งบริษัท Prince Corporation"Benjamin Wermund and Kimberly Hefling (November 25, 2016). "Trump's education secretary pick supported anti-gay causes". Politico. Retrieved December 14, 2016. ใน ค.ศ. 2016 นิตยสาร Forbes จัดอันดับให้ครอบครัวนี้เป็นครอบครัวที่ร่ำรวยที่สุดอันดับที่ 88 ในประเทศสหรัฐ โดยมีมูลค่าสุทธิประมาณ 5.4 พันล้านดอลลาร์สหรัฐ

เมื่อวันที่ 23 พฤศจิกายน ค.ศ. 2016 ดอนัลด์ ทรัมป์ ว่าที่ประธานาธิบดีในขณะนั้น ประกาศว่าจะเสนอชื่อเดวอสให้ดำรงตำแหน่งรัฐมนตรีว่าการกระทรวงศึกษาธิการในรัฐบาลของเขา เมื่อวันที่ 31 มกราคม หลังจากมีการคัดค้านอย่างรุนแรงจากพรรคเดโมแครต คณะกรรมการด้านสุขภาพ การศึกษา แรงงาน และบำนาญของวุฒิสภาสหรัฐได้อนุมัติการเสนอชื่อของเธอด้วยคะแนนเสียงตามแนวพรรค ส่งการเสนอชื่อของเธอไปยังวุฒิสภา เมื่อวันที่ 7 กุมภาพันธ์ ค.ศ. 2017 เธอได้รับการรับรองจากวุฒิสภาด้วยคะแนนเสียง 51 ต่อ 50 โดยรองประธานาธิบดี ไมก์ เพนซ์ เป็นผู้ลงคะแนนเสียงชี้ขาดสนับสนุนการเสนอชื่อของเธอ ถือเป็นครั้งแรกในประวัติศาสตร์สหรัฐที่การรับรองผู้ได้รับการเสนอชื่อเข้าดำรงตำแหน่งในคณะรัฐมนตรีถูกตัดสินโดยคะแนนเสียงชี้ขาดของรองประธานาธิบดี

เมื่อวันที่ 7 มกราคม ค.ศ. 2021 เดวอสได้ยื่นใบลาออกจากตำแหน่งรัฐมนตรีว่าการกระทรวงศึกษาธิการอันเนื่องมาจากการโจมตีอาคารรัฐสภาสหรัฐเมื่อวันที่ 6 มกราคม โดยกล่าวกับประธานาธิบดีทรัมป์ในจดหมายลาออกว่า "ไม่มีใครปฏิเสธได้ถึงผลกระทบที่คำพูดของคุณมีต่อสถานการณ์" การลาออกของเธอมีผลในวันที่ 8 มกราคม 8"L" 2021 ซึ่งเป็นเวลาสิบสองวันก่อนที่วาระของทรัมป์จะสิ้นสุดลง

 ชีวิตช่วงต้น 
เดวอสมีชื่อเกิดว่า เอลิซาเบธ พรินซ์ เกิดเมื่อวันที่ 8 มกราคม ค.ศ. 1958 โดยเติบโตที่ฮอลเแลนด์ รัฐมิชิแกน เป็นบุตรคนโตจากบุตรทั้ง 4 คนของเอลซา (Zwiep) พรินซ์ (ภายหลัง Broekhuizen) และเอ็ดการ์ พรินซ์ นักอุตสาหกรรมเศรษฐีพันล้าน เอ็ดการ์เป็นผู้ก่อตั้ง Prince Corporation บริษัทผู้จำหน่ายชิ้นส่วนรถยนต์ ตั้งอยู่ในเมืองฮอลแลนด์ รัฐมิชิแกน เธอมีเชื้อสายดัตช์

เดวอสเข้าเรียนที่ไฮสกูลคริสเตียนฮอลแลนด์ โรงเรียนเอกชนที่บ้านเกิดของเธอ เธอจบการศึกษาจากวิทยาลัยแคลวินที่แกรนด์แรพิดส์ รัฐมิชิแกน ซึ่งเธอได้รับปริญญาศิลปศาสตรบัณฑิต สาขาเศรษฐศาสตร์ธุรกิจใน ค.ศ. 1979 ขณะเรียนวิทยาลัย เดวอสมีส่วนร่วมในกิจกรรมทางการเมืองในวิทยาลัย เป็นอาสาสมัครในแคมเปญหาเสียงเลือกตั้งประธานาธิบดีของเจอรัลด์ ฟอร์ด และเข้าร่วมการประชุมใหญ่พรรครีพับลิกัน ค.ศ. 1976 เพื่อเข้าร่วมโครงการสำหรับเยาวชนรีพับลิกัน

เดวอสเติบโตเป็นสมาชิกในคริสตจักรปฏิรูปคริสเตียนในอเมริกาเหนือ เธอเป็นสมาชิกและเอลเดอร์แห่ง Mars Hill Bible Church ที่แกรนด์แรพิดส์

 อาชีพทางการเมือง 

 ชีวิตส่วนตัว 
ตระกูลเดวอสเป็นหนึ่งในตระกูลที่ร่ำรวยที่สุดในรัฐมิชิแกนMark Tower (December 17, 2016), DeVos family political giving nears $10 million prior to 2016 election, MLive Media Group, Retrieved January 4, 2017. ริชาร์ด มาร์วิน "ดิก" เดวอส จูเนียร์ สามีของเธอ เป็นทายาทมหาเศรษฐีพันล้านของแอมเวย์ ซึ่งบริหาร Alticor บริษัทแม่ของแอมเวย์ตั้งแต่ ค.ศ. 1993 ถึง 2002 นอกจากนี้ เขายังเป็นผู้บริจาครายใหญ่ให้กับการรณรงค์ทางการเมืองและกิจกรรมเพื่อสังคมของฝ่ายอนุรักษ์นิยม และเป็นผู้สมัครจากพรรครีพับลิกันในการเลือกตั้งผู้ว่าการรัฐมิชิแกน ค.ศ. 2006 ริชาร์ด มาร์วิน เดวอส ซีเนียร์ พ่อของดิกผู้ร่วมก่อตั้งแอมเวย์ และเจ้าของทีมบาสเกตบอลเอ็นบีเอ ออร์แลนโดแมจิก ทาง Forbes ใน ค.ศ. 2016 จัดให้ริชาร์ด เดวอสมีมูลค่าสุทธิ 5.1 พันล้านดอลลาร์สหรัฐ ทำให้เขาเป็นบุคคลที่ร่ำรวยอันดับ 88 ของประเทศสหรัฐ

ดิกและเบ็ตซี เดวอสแต่งงานใน ค.ศ. 1979 และมีลูก 4 คน คือ: ริก เอลิสซา แอนเดรีย และไรอัน ริกทำงานในฐานะที่ปรึกษาด้านการพัฒนาเมืองให้กับ Windquest GroupWindquest Group  website และเป็นผู้ก่อตั้งเทศกาล ArtPrize แห่งแกรนด์แรพิดส์Forbes 400, No. 88 Richard DeVos & family, Forbes, retrieved January 4, 2017

เอริก พรินซ์ น้องชายของเบ็ตซี เดวอส ผู้เป็นอดีตเจ้าหน้าที่หน่วยซีลของกองทัพเรือสหรัฐฯ เป็นผู้ก่อตั้งบริษัท Blackwater USA ซึ่งเป็นผู้รับเหมาบริการด้านทหารเอกชน

อ้างอิง

 อ่านเพิ่ม 



แหล่งข้อมูลอื่น

 Secretary of Education Betsy DeVos



หมวดหมู่:นักการเมืองอเมริกัน